روسیا اوکراینا تاخیلی‌نین خاریجی گمی‌لر طرفیندن چیخاریلماسینی تامین ائتمه‌یه حاضیر اولدوغونو بیلدیریب.
خاریجی ایشلر ناظیرلیگی‌نین مطبوعات کاتیبی ماریا زاخارووا پایتاخت موسکوادا کئچیردیگی هفته‌لیک مطبوعات کنفرانسیندا اوکراینا لیمانلاریندان‌ تاخیل چیخاریلماسی ایله باغلی آچیقلاما‌لار وئریب.
روسیا قوه‌لری طرفیندن قارا دنیز و آزوو دنیزلرینده اینسانی دهلیزلرین تهلوکه‌سیز استثماری اوچون لازیمی شرایط یارادیلدیغینی بیلدیرن زاخارووا ماریوپل و بردیانسک لیمانلاریندان‌ تاریم محصول‌لاری‌نین صادراتی اوچون ایستیفاده اولونا بیله‌جگینی بیلدیریب.
زاخارووا "بیز تصدیق ائدیریک کی، روسیا اوکراینا تاخیلی‌نین خاریجی گمی‌لر طرفیندن چیخاریلماسینی تامین ائتمه‌یه حاضیردیر. بو، او شرطله باش وئره بیلر کی، گمی‌لره سلاح قاچاقمالچی‌لیغینا نظارت اولونسون و کیئو تخریبات کاراکترلی حرکت‌لردن، مین تهلوکه‌سیندن و قارا دنیزده گرگین‌لیک یاراتماق‌دان ایمتینا ائتسین. تاخیل، گوبره، انرژی و دیگر مهم محصول‌لارین صادراتی ایله باغلی عهده ‌لیک‌لریمیزی یئرینه یئتیرمه‌یه حاضیر اولدوغوموزو بیر داها تصدیقه‌لییریک" دئییب.
تحریم لره باخمایا‌راق، ایکی طرف‌لی کانال‌لارلا قیدا صادراتینی داوام ائتدیردیک‌لرینی ایفاده ائدن زاخارووا ایلین سونونا قدر اولوسلار آراسی بازارلارا تخمینن 25 میلیون تون تاخیل و 22 میلیون تون گوبره چیخارا بیله‌جک‌لرینی بیلدیریب.
روسیانین اوکراینا‌داکی حرکت‌لری‌نین ارزاق و تاخیل بحرانینا سبب اولماسی ایله باغلی بیانات‌لارین باتی اؤلکه‌لری‌نین و بیرلشمیش میللت‌لر تشکیلاتی (بمت) داخیل اولماقلا اولوسلار آراسی تشکیلات‌لارین نوماینده‌لری طرفیندن وئریلدیگینه دقت چکن ماریا زاخارووا بونون "یالان" اولدوغونو ایره‌لی سوروب.
